Wordpress Seminar Theming - Hackerspace.gr
Wed 31 Oct 2018 18:00 IT Communa
Wed 31 Oct 2018 21:00 User:Meneksedia
Retrieved from "https://www.hackerspace.gr/wiki/index.php?title=Wordpress_seminar_2.1&oldid=80582" Kind Of Confused... - Celiac Disease - Pre-Diagnosis, Testing & Symptoms - Celiac.com Celiac Disease & Gluten-Free Diet Support
By Ninja, March 16, 2012 in Celiac Disease - Pre-Diagnosis, Testing & Symptoms
Free T4: 0.9 (0.8-1.5)
TSH: 1.249 (0.350-5.000)
Who's Online 7 Members, 1 Anonymous, 147 Guests (See full list) Foods - Germany - Flakes - 2017-06-09 - Special cultivation - Seasonings - Kenko Foods - 60items | Rakuten Global Market
> Foods (Germany,Flakes,2017-06-09,Special cultivation,Seasonings,Kenko Foods) Starbucks Jobs in Leander, TX - BusinessWeek
Starbucks jobs - Leander, TX
AustinRound RockCedar ParkGeorgetownHuttoLakewayLeanderMarble FallsPflugervilleSee More » Trillian: Besware 'op fiktiewe feite gegrond' | Netwerk24
Deur Isabel Venter 18 Junie 2019 21:20
’n Volbank regters van die hooggeregshof in Pretoria het Dinsdag beslis dat Trillian Management Consulting (TMC) die “onwettige en ongeldige” betalings van bykans R600 miljoen met rente aan Eskom moet terugbetaal.
“Die nuwe dag wat in 2018 vir Suid-Afrika aangebreek het, het ’n positiewe invloed op die staatsbeheerde kragverskaffer gehad,” het regters Selby Baqwa, Moara Tsoka en Dawie Fourie tydens hul beslissing gesê.
Eskom se nuwe bestuurspan het die hof genader en erken sy besluite in 2015 het daartoe gelei dat hy meer as R1,8 miljard onwettig aan die internasionale konsultasiemaatskappy McKinsey and Company Africa en dié se subkontrakteur TMC betaal het.
Trillian Capital en sy filiaal TMC het in 2015 en 2016 vir die Amerikaanse maatskappy McKinsey as “swartbemagtigings-ontwikkelingsvennoot” opgetree, en is R595 228 913 deur Eskom betaal vir “dienste gelewer ten opsigte van twee kontrakte vir ’n regrukstrategie”.
Trillian het die aansoek teengestaan en gesê hy is bloot deur McKinsey gesubkontrakteer en was derhalwe geregtig op die betaling.
Lees ook: Eskom moet die groot visse jag, sê kenners
McKinsey het bewyse in die hof gelewer dat daar ’n kontrak tussen hom en Trillian beding is.
Trillian Holdings is in 2015 gestig en Salim Essa – wat bande met die Guptas het – was die enigste direkteur.
Trillian Holdings het 60% van die aandele in Trillian Capital Partners, wat 100% van die aandele in TMC hou.
Die maatskappy het ontstaan toe Brian Molefe en Anoj Singh by Transnet bedank en senior uitvoerende poste by Eskom aanvaar het.
“Dat hierdie gebeure plaasgevind het met die uitsluitlike doel om Trillian te bevoordeel – en moontlik bedrieglik was – is duidelik,” het die regters gesê.
Daar was volgens die regters duidelike tekens van korrupsie tydens die onderhandelings, soos die duur reise vir Eskom se senior amptenare Matshela Koko en Singh waarvoor Eskom betaal het.
Reise na Dubai is deur Essa en Sahara, ’n Gupta-beheerde maatskappy, vir hulle gereël.
Trillian het in die hof aangevoer dat ’n saak van korrupsie teen sy kliënte op “gebrekkige getuienis” berus en dat hulle daarop geregtig is om dit deur kruisondervraging te toets.
Die regters het egter bevind dat daar ná ’n objektiewe evaluering van Eskom en Trillian se getuienis geen ander gevolgtrekking gemaak kan word as dat Trillian se besware gegrond is op fiktiewe feite wat net daarop gemik is om die verhoor te vertraag en Eskom verder te benadeel nie.
McKinsey het in Maart 2016 Eskom skriftelik in kennis gestel dat hy geen kontrak met Trillian aangegaan het nie omdat die maatskappy nie ’n omsigtigheidsondersoek geslaag het nie.
Ondanks hiervan het Eskom betalings van R1,8 miljard in skadevergoeding gemaak om van die kontrak ontslae te raak.
McKinsey is genoop om sy deel – R1 miljard – terug te betaal weens bewerings dat die omstrede Gupta-familie hul vriendskap met oudpres. Jacob Zuma misbruik het om lonende kontrakte met staatsbeheerde maatskappe, soos Eskom, te bekom.
McKinsey het net voor die Trillian-hofsaak ’n skikkingsooreenkoms met Eskom bereik.
Trillian moet Eskom se geld met rente, bereken vanaf die vonnisdatum tot die betaaldatum, terugbetaal asook Eskom se regskoste.
Meer oor: Eskom | Pretoria | Hooggeregshof